ວັນທີ 14 ກັນຍາ, ທີ່ຫໍປະຊຸມ ແລະ ວາງສະແດງແຂວງບິ່ງເຢືອງ, ບໍລິສັດຮ່ວມທຸລະກິດຈຳກັດ ເຂດອຸດສາຫະກຳຫວຽດນາມ-ສິງກະໂປ (VSIP) ແລະ ຄະນະກຳມະການປະຊາຊົນ ແຂວງ ບິ່ງເຢືອງໄດ້ສົມທົບກັນຈັດຕັ້ງພິທີສະເຫຼີມສະຫຼອງ 20 ປີ ແຫ່ງວັນ ສ້າງຕັ້ງເຂດອຸດສາຫະກຳຫວຽດນາມ-ສິງກະໂປ (VSIP). ເຂົ້າຮ່ວມພິທີດັ່ງກ່າວມີ ຮອງນາຍົກລັດຖະມົນຕີຜູ້ປະຈຳການ ທ່ານເຈືອງຮວ່າບິ່ງ ແລະ ທ່ານຮອງນາຍົກລັດຖະມົນຕີ ສິງກະໂປ Teo Chee Hea.
ທ່ານຮອງນາຍົກລັດຖະມົນຕີ ເຈືອງຮວ່າບິ່ງ ແລະ ທ່ານຮອງ ນາຍົກລັດຖະມົນຕີ ສິງກະໂປ Teo Chee Hea ເຂົ້າຮ່ວມ
ພິທີສະເຫຼີມສະຫຼອງ 20 ປີແຫ່ງວັນສ້າງຕັ້ງ VSIP. ພາບ: ຫງວຽນວັນຫວຽດ/VNA
ທ່ານນາຍົກລັດຖະມົນຕີ ຫງວຽນຊວນຟຸກ ຢ້ຽມຢາມເຂດ ອຸດສາຫະກຳ VSIP ເງ້ອານ (ເດືອນສິງຫາ 2016). ພາບ: ຖົ໋ງເຍິດ/VNA
ທ່ານເລຂາທິການໃຫຍ່ ຫງວຽນຝູ໋ຈ້ອງຢ້ຽມຢາມເຂດອຸດສາຫະກຳ VSIP I ຢູ່ແຂວງບິ່ງເຢືອງ (ເດືອນເມສາ 2013). ພາບ: ຈີ້ຢຸງ/VNA
ອະດີດລັດຖະມົນຕີທີ່ປຶກສາຂັ້ນສູງສິງກະໂປ Lee Hoon Leong ຢ້ຽມຢາມເຂດອຸດສາຫະກຳ VSIP ບິ່ງເຢືອງ (ເດືອນເມສາ 2009). ພາບ: ແກວັກລຳ/VNA
ທ່ານປະທານາທິບໍດີ ສິງກະໂປ Tony Tan Keng Yam ຢ້ຽມຢາມເຂດອຸດສາຫະກຳ VSIP II ຢູ່ແຂວງບິ່ງເຢືອງ (ເດືອນເມສາ 2014). ພາບ: ຮວ່າງຫາຍ/VNA
ອະດີດນາຍົກລັດຖະມົນຕີ, ລັດຖະມົນຕີກິຕິມະສັກຂັ້ນສູງ ສິງກະໂປ Goh Chok Tong ຢ້ຽມຢາມເຂດອຸດສາຫະ ກຳ VSIP ບັກນິງ (ເດືອນກັນຍາ 2014) ພາບ: ຖ໋າຍຮຸ່ງ/VNA
ກ່າວປາໄສທີ່ພິທີ, ທ່ານຮອງນາຍົກລັດຖະມົນຕີ ເຈືອງຮ່ວາບິ່ງ ໃຫ້ຄວາມເຫັນວ່າ, ໃນ 20 ຜ່ານມາ, ບັນດາເຂດອຸດສາຫະກຳ VSIP ໄດ້ສະໜິດຕິດພັນກັບຂະບວນການປ່ຽນແປງໃໝ່ ແລະ ຂະຫຍາຍຕົວຢູ່ຫວຽດນາມ, ປະກອບສ່ວນຢ່າງຕັ້ງໜ້າເຂົ້າໃນ ການພັດທະນາເສດຖະກິດຂອງບັນດາທ້ອງຖິ່ນ ແລະ ໃນທົ່ວ ປະເທດ, ຮັດແໜ້ນການພົວພັນທີ່ໄວ້ວາງໃຈ ແລະ ຜູກພັນໄມ ຕີລະຫວ່າງຫວຽດນາມ ແລະ ສິງກະໂປ.
ລັດຖະບານຫວຽດນາມຕີລາຄາສູງການປະກອບສ່ວນຂອງບັນດາວິສາຫະກິດສິງກະໂປຢູ່ຫວຽດນາມ ແລະ ຢືນຢັນຈະຮັກສາ ໝັ້ນທ່ຽງສະພາບແວດລ້ອມຂອງການລົງທຶນ, ຊຸກຍູ້ຢ່າງແຂງ ແຮງຂະບວນການປະຕິຮູບລະບຽບການບໍລິຫານໃຫ້ມີປະ ສິດທິຜົນ, ເຮັດໃຫ້ສົມບຸນແບບລະບົບກົດໝາຍ, ສືບຕໍ່ສ້າງເງື່ອນ ໄຂອຳນວຍຄວາມສະດວກໃຫ້ແກ່ບັນດາວິສາຫະກິດຕ່າງປະ ເທດເວົ້າລວມ ແລະ ເວົ້າສະເພາະແມ່ນວິສາຫະກິດສິງກະໂປ ທີ່ເຂົ້າມາລົງທຶນຢູ່ຫວຽດນາມ.
ທ່ານຮອງນາຍົກລັດຖະມົນຕີ ເຈືອງຮ່ວາບິ່ງມີຄວາມເຊື່ອໝັ້ນວ່າ, ພ້ອມໆກັບການສະໜັບສະໜູນຊ່ວຍເຫຼືອຂອງລັດຖະບານສອງ ປະເທດຫວຽດນາມ-ສິງກະໂປ, VSIP ຈະສືບຕໍ່ເປັນອານຸສອນຂອງການຮ່ວມມືອັນດີງາມລະຫວ່າງສອງປະເທດ ແລະ ພັດທະນາ ຢ່າງແຂງແຮງຢູ່ຫວຽດນາມ; ປະກອບສ່ວນເຮັດໃຫ້ ການພົວພັນ ຄູ່ຮ່ວມມືຍຸດທະສາດຫວຽດນາມ-ສິງກະໂປ ມີຄວາມ ເລິກເຊິ່ງຍິ່ງກ່ວາອີກ.
ທ່ານຮອງນາຍົກລັດຖະມົນຕີ Teo Chee Hea ໃຫ້ຮູ້ວ່າ, ໃນການຢ້ຽມຢາມຫວຽດນາມຂອງທ່ານອະດີດນາຍົກລັດຖະມົນຕີສິງກະໂປ Goh Chok Tong ປີ 1994, ທ່ານອະດີດນາຍົກລັດ ຖະມົນຕີ ຫວຽດນາມ ຫວໍວັນກຽດໄດ້ນຳສະເໜີການ ພັດທະນາ ເຂດອຸດສາຫະກຳ ຕາມມາດຕະຖານສິງກະໂປ ແລະ ຫຼັງນັ້ນ 2 ປີ, ບໍລິສັດຮ່ວມທຸລະກິດຂອງບໍລິສັດສິງກະໂປ ໂດຍແມ່ນກຸ່ມ ບໍລິສັດ SembCorp ນຳໜ້າ ໄດ້ຮ່ວມມືກັບບໍລິສັດໃຫຍ່ Becamex IDC ໄດ້ສ້າງຕັ້ງເຂດອຸດສາຫະ ກຳ VSIP ແຫ່ງ ທຳອິດຢູ່ແຂວງບິ່ງເຢືອງ. ແລະ ຜົນສຳເລັດຂອງ VSIP ແຫ່ງ ທຳອິດນັ້ນໄດ້ເປັນການເປີດທາງໃຫ້ແກ່ຂະບວນການຂະຫຍາຍ ຕົວເຄືອຄ່າຍຂອງ VSIP ຢູ່ໃນປະເທດ ຫວຽດນາມ.
ເຂດອຸດສາຫະກຳ VSIP II ຢູ່ແຂວງບິ່ງເຢືອງ. ພາບ: VSIP
ພື້ນຖານໂຄງລ່າງທີ່ທັນສະໄໝຂອງ VSIP. ພາບ: VSIP
ຮູບຈຳລອງເຂດສາທາລະນະຂອງໂຄງການເຂດຕົວເມືອງ VSIP ກວ່າງຫງາຍ. ພາບ: ຊີ໊ຖັ໋ງ/VNA
ໂຮງງານຜະລິດໂທລະສັບຂອງກຸ່ມບໍລິສັດ Microsoft ຢູ່ເຂດ ອຸດສາຫະກຳ VSIP ບັກນິງ. ພາບ: ເອກະສານ
ສຳນັກງານບໍລິສັດ Dearm Techຈຳກັດ (ເປັນການລົງທຶນຂອງ ສ.ເກົາຫຼີ 100%) ທີ່ VSIP ບັກນິງ. ພາບ: ທົງຫາຍ
ຕ່ອງໂສ້ຜະລິດທີ່ທັນສະໄໝຂອງບໍລິສັດ Nittan ຫວຽດນາມຢູ່ ເຂດ VSIP ບັກນິງ. ພາບ: ທົງຫາຍ
ຕ່ອງໂສ້ຜະລິດສິ້ນສ່ວນຍ່ອຍເຄື່ອງເອເລັກຕໂຣນິກຂອງບໍລິສັດ ຫວຽດນາມ Seibi Semiconductor ຈຳກັດ (ຍີ່ປຸ່ນ) ຢູ່ເຂດອຸດສາຫະກຳ VSIP II (ແຂວງບິ່ງເຢືອງ). ພາບ: ແກວັກລຳ/VNA
ຕ່ອງໂສ້ຜະລິດຢາປົວພະຍາດຂອງບໍລິສັດຢາຫຸ້ນສ່ວນ ໄຊງ່ອນ (Sapharco) ຢູ່ເຂດອຸດສາຫະກຳ VSIP ບິ່ງເຢືອງ. ພາບ: ເຖ໋ແອງ/VNA
ຫຼັງ 20 ກວ່າປີ, ໄດ້ມີ 7 ໂຄງການ VSIP ຕັ້ງຢູ່ທັງ 3 ພາກ ຄື: ພາກເໜືອ, ພາກກາງ ແລະ ພາກໃຕ້ຂອງຫວຽດນາມ. ຈາກບັນດາເຂດອຸດສາຫະກຳໃນເບື້ອງຕົ້ນ, ມາຮອດປັດຈຸບັນ, VSIP ໄດ້ມີການພັດທະນາເປັນເຂດປະສົມອຸດສາຫະກຳ-ຕົວເມືອງ-ບໍລິການ ໄດ້ດຶງດູດເອົາບັນດາຂະແໜງອຸດສາຫະກຳ ມູນຄ່າສູງ ແລະ ແຫຼ່ງຊັບພະຍາກອນມະນຸດມາດຕະຖານຊັ້ນ ສູງ...
ຕາມທ່ານ ຫງວຽນວັນຮຸ່ງ, ເປັນປະທານຮ່ວມສະພາບໍລິຫານ VSIP, ປະທານສະພາສະມາຊິກ, ຜູ້ອຳນວຍການໃຫຍ່ ບໍລິສັດໃຫຍ່ Becamex IDC, ມາຮອດປັດຈຸບັນເຂດ VSIP ດຶງດູດໄດ້ 630 ວິສາຫະກິດ, ມູນຄ່າການລົງທຶນ 9 ຕື້ກວ່າ ໂດລາສະຫະລັດ, ລວມມີ 30 ປະເທດ ແລະ ເຂດແຄວ້ນເຂົ້າ ມາດຳເນີນຜະລິດ-ທຸລະກິດໃນເຂດອຸດສາຫະກຳຂອງ VSIP, ສ້າງວຽກເຮັດງານທຳໄດ້ 174.000 ຄົນໃນຫວຽດນາມ.
ເພື່ອເຮັດໃຫ້ຕໍ່ເນື່ອງທ່າຂອງການພັດທະນາ ແລະ ສະໜອງ ການ ບໍລິການຫລາຍຮູບຫລາຍແບບໃຫ້ນັກລົງທຶນຕື່ມນັ້ນ, ເນື່ອງໃນ ໂອກາດດັ່ງກ່າວ, VSIP ໄດ້ຖະແຫລງບົດບັນທຶກເຊັນສັນຍາ ຊ່ວຍຈຳວ່່າດ້ວຍການສຳຫຼວດຄວາມອາດສາມາດຜັັນຂະຫຍາຍ 2 ໂຄງການ ເປີດກວ້າງທີ່ແຂວງບິ່ງເຢືອງ ແລະ ແຂວງບັກນິງ. ສອງໂຄງການເປີດກວ້າງດັ່ງກ່າວມີຄວາມອາດສາມາດເພີ່ມຂຶ້ນ ເປັນ 1.500 ເຮັກຕາ ເຂົ້າໃນເນື້ອທີ່ລວມ 6.660 ເຮັກຕາ ຂອງ 7 ໂຄງການ ຢູ່ບັນດາແຂວງຄື: ແຂວງບິ່ງເຢືອງ, ບັກນິງ, ຫາຍຟ່ອງ, ກວ່າງຫງ້າຍ, ຫາຍເຢືອງ ແລະ ແຂວງເງ້ອານ.
ອາດເວົ້າໄດ້ວ່າ, ຜົນສຳເລັດຂອງເຄື່ອງໝາຍການຄ້າ VSIP ໃນ 20 ປີຜ່ານມາເປັນຂີດໝາຍທີ່ພິສູດໃຫ້ເຫັນຄວາມມີຊີວິດ ຊີວາຂອງການພົວພັນທາງດ້ານເສດຖະກິດ, ການຄ້າ ແລະ ການລົງທຶນລະຫວ່າງສອງປະເທດ.
ປະຕິບັດໂດຍ: VNA/VNP